cyanic-selkie/wikianc huggingface dataset:
Μπουγιάρ Νισάνι
Πρόεδρος
Έπασχε από αυτοάνοσο νόσημα. Πέθανε στη Γερμανία από COVID-19 στις 28 Μαΐου 2022 και είναι ο πρώτος πρόεδρος της δημοκρατικής Αλβανίας που απεβίωσε.
Παραπομπές
Κατηγορία:Πρόεδροι της Αλβανίας
Μελάκι
Η Μελάκι (μαλαγασικά: Melaky) είναι μια από τις τέσσερις περιφέρειες της Επαρχίας Μαχατζάνγκα, της Μαδαγασκάρης. Πρωτεύουσα είναι η Μαϊντιράνο. Έχει έκταση 38.852 τ.χλμ. και πληθυσμό 175.500 κατοίκων (2004) με πυκνότητα 4,5 κατοίκων ανά τ.χλμ.
Γεωγραφία
Η Μελάκι βρίσκεται δυτικά της Μαδαγασκάρης και νότια της Μαχατζάνγκα. Συνορεύει στα νότια με τη Μενάμπε, στα βορειοανατολικά με την Μποένι, στα κεντρο-ανατολικά με τη Μπετσιμπόκακαι στα νοτιοανατολικά με τη Μπονγκολάβα. Έχει έκταση 38.852 τ.χλμ.
Δήμοι
thumb|right|250px|Οι 20 δήμοι της Μαχατζάνγκα
Η Μελάκι διαιρείται σε 7 δήμους:
2. Αμπατομαΐντι
4. Αντσαλόβα
8. Μπεσαλάμπι
14. Μαϊντιράνο
19. Μοραφενόμπε
Μεταφορές
Το πλησιέστερο αεροδρόμιο είναι το Αεροδρόμιο του Αμπορόβι, ή Φίλιμπερτ Τσιρανάνα, που βρίσκεται στην Μαχατζάνγκα.
Γεράσιμος Παπαδόπουλος (ιερομόναχος)
Ο Γεράσιμος Παπαδόπουλος (1763 - 1844) ήταν Έλληνας μοναχός και πολιτικός που έδρασε κατά την επανάσταση του 1821.
Βιογραφία
Ήταν ο κτήτορας, το 1796, της γυναικείας μονής του Αγίου Κωνσταντίνου και Ελένης στην Καλαμάτα όπου βρίσκεται και ο τάφος του. Στην μονή αυτή οι μοναχές ύφαιναν μεταξωτά μαντίλια τα γνωστά καλαματιανά μαντίλια. Είχε γράψει πολλά συγγράμματα τα οποία εκδόθηκαν μετά τον θάνατο του το 1897 στο βιβλίο «Τα ευρεθέντα Εκκλησιαστικά και λοιπά συγγράμματα του διδασκάλου ιερομονάχου Γεράσιμου Παπαδοπούλου ιδρυτού της εν Καλάμαις Ιεράς των Γυναικών Μονής, βιβλίον ψυχωφελέστατον».
Παραπομπές
Κατηγορία:Έλληνες πληρεξούσιοι
Καταχωρητής
Στη μηχανική υπολογιστών, ο καταχωρητής είναι τύπος μικρής αλλά πολύ γρήγορης μνήμης που βρίσκεται μέσα στο τσιπ του επεξεργαστή. Η μνήμη αυτή χρησιμοποιείται για την βελτίωση της ταχύτητας εκτέλεσης των διαφόρων προγραμμάτων, αφού σε αυτήν συνήθως αποθηκεύονται δεδομένα που χρησιμοποιούνται συνέχεια από τα προγράμματα. Στην περίπτωση αυτή ο καταχωρητής παρέχει πολύ γρήγορη πρόσβαση σε αυτά τα δεδομένα και έτσι το πρόγραμμα εκτελείται πιο γρήγορα. Οι περισσότεροι από τους σύγχρονους ηλεκτρονικούς υπολογιστές λειτουργούν σύμφωνα με την εξής λογική: μεταφέρουν δεδομένα από την κεντρική μνήμη στους καταχωρητές, κάνουν τις διάφορες πράξεις πάνω στα δεδομένα και στην συνέχεια μεταφέρουν το αποτέλεσμα από τους καταχωρητές πίσω στην κύρια μνήμη. Η τεχνική αυτή ονομάζεται load-store architecture.
Η ΚΜΕ περιέχει πολλούς καταχωρητές, από τους οποίους άλλοι είναι γενικής χρήσης, ενώ άλλοι επιτελούν μια συγκεκριμένη λειτουργία (καταχωρητές ειδικής χρήσης). Οι σημαντικότεροι από τους καταχωρητές ειδικής χρήσης είναι ο μετρητής προγράμματος (Program Counter, PC) και ο καταχωρητής εντολών (Instruction Register, IR). Ο μετρητής προγράμματος δείχνει την επόμενη εντολή που πρόκειται να εκτελεστεί, ενώ ο καταχωρητής εντολών περιέχει την εντολή που εκτελείται εκείνη τη στιγμή.
Η μνήμη ενός ηλεκτρονικού υπολογιστή μπορεί να διαταχθεί σε μορφή πυραμίδας. Τα κατώτερα στρώματα της πυραμίδας προσφέρουν μεγαλύτερη αλλά πιο αργή μνήμη. Αντιθέτως, τα ανώτερα στρώματα της πυραμίδας προσφέρουν μικρότερη μνήμη, η οποία είναι πολύ πιο γρήγορη, αλλά και ακριβότερη. Το κατώτατο στρώμα της πυραμίδας είναι οι μαγνητικές ταινίες και ανεβαίνοντας προς τα πάνω συναντά κανείς τους USB Flash δίσκους, τα CD-ROM ή DVD-ROM, τους σκληρούς δίσκους, την κύρια μνήμη RAM, την μνήμη L3 / L2 / L1 Cache του επεξεργαστή και τέλος τους καταχωρητές. Άρα λοιπόν οι καταχωρητές βρίσκονται στην κορυφή της πυραμίδας και προσφέρουν την πιο γρήγορη μνήμη που υπάρχει. Δυστυχώς όμως το μέγεθος της μνήμης αυτής είναι πολύ μικρό και περιορισμένο.
Παραδείγματα
Ο παρακάτω πίνακας δείχνει τον αριθμό των καταχωρητών που διαθέτουν μερικοί από τους πιο διάσημους επεξεργαστές.
Η δήλωση register στη C
Οι προγραμματιστές μπορούν να επηρεάσουν σημαντικά την ταχύτητα εκτέλεσης του προγράμματός τους εάν επιλέξουν να τοποθετήσουν στους καταχωρητές τις μεταβλητές που χρησιμοποιούνται συχνά στο πρόγραμμα. Η επιλογή αυτή γίνεται για παράδειγμα στη C εάν πριν από το όνομα και τον τύπο της μεταβλητής χρησιμοποιηθεί η δεσμευμένη λέξη register. Σημεία του προγράμματος που μπορεί να επιτευχθεί σημαντική βελτίωση είναι βρόχοι for που χρειάζεται να εκτελεστούν πολλές φορές. Ως παράδειγμα παρατίθεται ο παρακάτω κώδικας σε C:
Το παραπάνω πρόγραμμα τυπώνει τους αριθμούς από το 0 έως το 4999. Η ταχύτητα του προγράμματος μπορεί να βελτιωθεί λίγο εάν ο προγραμματιστής επιλέξει να αποθηκεύσει την μεταβλητή i σε έναν καταχωρητή. Η επιλογή αυτή είναι πολύ καλή, δεδομένου ότι η μεταβλητή i θα χρειαστεί να διαβαστεί και γραφεί 5000 φορές. Κατά συνέπεια ο παρακάτω κώδικας είναι μία βελτίωση του προηγούμενου.
Στην πράξη οι σύγχρονοι μεταγλωττιστές της C διαθέτουν εξελιγμένους αλγόριθμους δέσμευσης των καταχωρητών (register allocation) που συνήθως μπορούν να βρουν καλύτερα από τον προγραμματιστή ποιες μεταβλητές πρέπει να κρατιούνται σε καταχωρητές. Έτσι πολλοί μεταγλωττιστές της C είτε αγνοούν τη δήλωση register, είτε τη θεωρούν απλά κάποια επιπλέον πληροφορία που μπορεί να λάβει υπόψη του ο αλγόριθμος δέσμευσης καταχωρητών.
Εξωτερικοί σύνδεσμοι
Κατηγορία:Αρχιτεκτονική υπολογιστή Κατηγορία:Κεντρική Μονάδα Επεξεργασίας
Χόορν
Το Χόορν είναι πόλη και έδρα δήμου της ολλανδικής επαρχίας Βόρεια Ολλανδία, στις όχθες της λίμνης Μάρκερμεερ. Ο δήμος έχει έκταση 53,46 χμ² και 73.261 κατοίκους (2020). Αποτελεί τμήμα της περιοχής Δυτικό Φρίσλαντ.
Το Χόορν είναι γνωστό στην Ολλανδία ως η «Πόλη της Χρυσής Εποχής». Η πόλη έχει δύο σιδηροδρομικούς σταθμούς: Hoorn (τον κεντρικό σταθμό κοντά στο ιστορικό κέντρο) και Hoorn Kersenboogerd.
Εξωτερικοί σύνδεσμοι
Κατηγορία:Βόρεια Ολλανδία Κατηγορία:Πόλεις της Ολλανδίας
Αχμέτ Α΄
Ο Αχμέτ Α΄ (τουρκ. I. Ahmed ή Ahmed Bahtî, επονομαζόμενος Ο Τυχερός, 18 Απριλίου 1590 - 22 Νοεμβρίου 1617) ήταν σουλτάνος της Οθωμανικής Αυτοκρατορίας την περίοδο 1603-1617.
Βιογραφία
Γεννήθηκε στις 18 Απριλίου του 1590 ήταν γιος του Μωάμεθ Γ΄ και της Χαντάν Σουλτάν. Το 1603, σε ηλικία 15 ετών, διαδέχθηκε τον πατέρα του Μωάμεθ Γ΄ στο θρόνο της Οθωμανικής Αυτοκρατορίας.Ήταν ο πρώτος σουλτάνος μετά τον Σουλεϊμαν τον Μεγαλοπρεπή που ασχολήθηκε έντονα με τις κρατικές υποθέσεις,όμως λόγω των εξεγέρσεων και των πολέμων που βρίσκονταν σε εξέλιξη κυβέρνησε χωρίς ιδιαίτερα αξιόλογα αποτελέσματα. Πέθανε το 1617 μετά από 14 χρόνια βασιλείας από τύφο, ή δηλητήριο.
Βασιλεία
Ήταν ο πρώτος σουλτάνος που ανέβαινε στο θρόνο ενώ ήταν ακόμη ανήλικος. Ήταν φημισμένος για τις ικανότητές του στην ξιφασκία, την ιππασία και τις αρκετές γλώσσες που μιλούσε άπταιστα. Στην αρχή της θητείας του επέδειξε αποφασιστικότητα και δύναμη, αργότερα όμως οι πόλεμοι με την Αυστρουγγαρία και την Περσία έληξαν άδοξα για την Αυτοκρατορία. Με τη Συνθήκη του Sitvatorok, που υπογράφτηκε το 1606, η Αυστροουγγαρία σταμάτησε να πληρώνει ετήσιο φόρο. Παράλληλα, η Γεωργία και το Αζερμπαϊτζάν παραχωρήθηκαν στην Περσία.
Ποίηση
Ο Αχμέτ ήταν ποιητής και έγραψε αρκετά έργα, πολιτικά και λυρικά, με το ψευδώνυμο Bahti. Ήταν εξαιρετικά πιστός Μουσουλμάνος και διέθεσε μεγάλο μέρος της περιουσίας του για την υποτροφίες και γενικότερη υποστήριξη ευσεβών Μουσουλμάνων. Επιχείρησε να επιβάλει την πιστή τήρηση των ισλαμικών νόμων και παραδόσεων, επανέφερε τους κανονισμούς περί απαγόρευσης του αλκοόλ και επιχείρησε να επιβάλει την ελεημοσύνη και την προσέλευση στα τζαμιά για την προσευχή της Παρασκευής.
Οικογένεια
Γιοί
Κόρες
Θάνατος
Πέθανε από τύφο στις 22 Νοεμβρίου 1617 και τάφηκε σε Μαυσωλείο ακριβώς έξω από το τείχος του «Μπλε Τζαμιού». Τον διαδέχτηκε ο αδελφός του Μουσταφά Α΄.
Κατηγορία:Οθωμανοί Σουλτάνοι
Κοινότητα Ελούντας
Η Κοινότητα Ελούντας είναι κοινότητα του Δήμου Αγίου Νικολάου στην Περιφερειακή Ενότητα Λασιθίου της Κρήτης. Συστάθηκε το 1925 με το ΦΕΚ 27Α - 31/01/1925 με έδρα την Ελούντα. Εκτός από την έδρα της περιλαμβάνει και τους οικισμούς Αγία Παρασκευή, Επάνω Ελούντα, Επάνω Πινές, Κάτω Ελούντα, Κάτω Πινές, Μαυρικιανό και Σχίσμα. Η απογραφή του 2011 αναφέρει:
Συνολικά η κοινότητα έχει 2.193 κατοίκους και εκπροσωπείται από τον πρόεδρο κ. Ιωάννη Δρακωνάκη. Οι κάτωθι εκλέχθηκαν και υπηρέτησαν (ή υπηρετούν) ως πρόεδροί της:
Παραπομπές
Κατηγορία:Δήμος Αγίου Νικολάου
Βιοκοινότητα
Κατηγορία:Οικολογία
Φθοροφόρμιο
Το φθοροφόρμιο (αγγλικά: fluoroform) είναι οργανική χημική ένωση, που περιέχει άνθρακα, υδρογόνο και φθόριο, με μοριακό τύπο CHF3. Με βάση το σύστημα κωδικής ονομασίας που ξεκίνησε με τους φθοροχλωραάθρακες έχει τον κωδικό HFC-23 ή R-23. Είναι ένα από τα αλοφόρμια, μια κατηγορία χημικών ενώσεων με γενικό τύπο CHX3 (όπου X: αλογόνο). Χρησιμοποιήθηκε σε ποικίλες εξειδικευμένες εφαρμογές, και παράγεται ως παραπροϊόν της παραγωγής του τεφλόν. Παράγεται, επίσης, βιολογικά, σε μικρές ποσότητες, κυρίως με αποκαρβοξυλίωση του τριφθοραιθανικού οξέος (CF3COOH).
Ονοματολογία
Η ονομασία «τριφθορομεθάνιο» προέρχεται από την ονοματολογία κατά IUPAC. Συγκεκριμένα, το πρόθεμα «μεθ-» δηλώνει την παρουσία ενός (1) ατόμου άνθρακα ανά μόριο της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες που έχουν χαρακτηριστικές καταλήξεις. Το αρχικό πρόθεμα «τριφθορο-» δηλώνει την παρουσία τριών (3) ατόμων φθορίου ανά μόριο της ένωσης.
Ο κωδικός HFC-23 παράγεται ως εξής: Το HFC προέρχεται από την αγγλόφωνη λέξη HydroFluoroCarbon. Το πρώτο ψηφίο (2) σημαίνει ότι η ένωση περιέχει 2 - 1 = 1 άτομο υδρογόνου (ανά μόριο). Τέλος, το τελευταίο ψηφίο (3), σημαίνει ότι η ένωση περιέχει τρία (3) άτομα φθορίου.
Μοριακή δομή
Η μοριακή δομή του είναι τετραεδρική, με το άτομο του άνθρακα στο κέντρο κσι τα υπόλοιπα στις κορυφές. Βεβαίως, το νοητό τετράεδρο που προκύπτει δεν είναι κανονικό, γιατί η το μήκος του δεσμού C-Η είναι μικρότερο από εκείνο των δεσμών C-F.
Με υποκατάσταση άλλων αλογόνων από φθόριο
1. Παρασκευάσθηκε για πρώτη φορά το 1894, από το Μαυρίκ Μεσιάνς (Maurice Meslans), με επίδραση φθοριούχου αργύρου σε τριιωδομεθάνιο :
2. Η παραπάνω αντίδραση, βελτιώθηκε αργότερα από τον Όττο Ρουφφ (Otto Ruff), με αντικατάσταση του φθοριούχου αργύρου με μίγμα φθοριούχου υδραργύρου (HgF2) και φθοριούχου ασβεστίου (CaF2) :
3. Αντίδραση υποκατάστασης είναι δυνατή και από τριβρωμομεθάνιο, αλλά σε δυο στάδια, με ενδιάμεση παραγωγή βρωμοδιφθορομεθάνιου, με χρήση τριφθοριούχου αντιμόνιου και στη συνέχεια τελειώνοντας την παραγωγή τριφθορομεθανίου με επίδραση φθοριούχου υδραργύρου :
4. Νε επίδραση τριφθοριούχου υφυδραργύρου (Hg2F2) σε τριχλωρομεθάνιο :
Υποκατάσταση από χλώριο
Με επίδραση χλωριούχου ασβεστίου (CaCl2) σε φθοροφόρμιο αρχικά παράγεται διφθοροχλωρομεθάνιο, έπειτα διχλωροφθορομεθάνιο, και τελικά χλωροφόρμιο. Η αντίδραση είναι εφικτή εξαιτίας της καθίζησης του παραγώμενου φθοριούχου ασβεστίου (CaF2), που μετακινεί τη χημική ισορροπία της αντίδρασης προς τα δεξιά:
Υποκατάσταση από φαινύλιο
Με επίδραση τύπου Friedel-Crafts σε βενζολίου παράγεται αρχικά (διφθορομεθυλο)βενζόλιο, στη συνέχεια, με περίσσεια βενζολίου, παράγεται διφαινυλοφθορομεθάνιο και τελικά, με επιπλέον περίσσεια βενζολίου, παράγεται τριφαινυλομεθάνιο:
Περιφθορίωση
Το τριφθορομεθάνιο αντιδρά με το τριφθοριούχο κοβάλτιο (CoF3), αντικαθιστώντας το άτομο υδρογόνου με άτομο φθορίου. Έτσι παράγεται τετραφθοράνθρακας :
Αναγωγή
1. Με LiAlH4, παράγεται μεθάνιο :
2. Με «υδρογόνο εν τω γενάσθαι», δηλαδή μέταλλο + οξύ, παράγεται αρχικά διφθορομεθάνιο, στη συνέχεια φθορομεθάνιο και τελικά μεθάνιο :
3. Με σιλάνιο, παρουσία τριφθοριούχου βορίου, παράγεται μεθάνιο :
4. Με αναγωγή από ένα κασσιτεράνιο, παράγεται μεθάνιο. Π.χ. :
Αντιδράσεις προσθήκης
1. Σε αλκένια. Για παράδειγμα, με αιθένιο (CH2=CH2) παράγει 1,1,3-τριφθοροπροπάνιο:
2. Σε αλκίνια. Για παράδειγμα, με αιθίνιο (HC≡CH) παράγει 1,3,3-τριφθοροπροπένιο
3. Σε κυκλοαλκάνια που έχουν τριμελή ή τετραμελή δακτύλιο. Για παράδειγμα, με κυκλοπροπάνιο παράγει 1,1,4-τριφθοροβουτάνιο: 40px|κυκλοπροπάνιο 4. Σε αλκαδιένια. Για παράδειγμα, με 1,4 προσθήκη σε 1,3-βουταδιένιο παράγει 1,5,5-τριφθορο-2-πεντένιο.
Παραγωγή και παρεμβολή διφθορομεθυλενίου
Με επίδραση πυκνού διαλύματος υδροξείδιου του καλίου αποσπάται υδροφθόριο παράγοντας διφθορομεθυλένιο :
1. Παρεμβολή στον εαυτό του. Παράγεται πενταφθοραιθάνιο:
3. Παρεμβολή και προσθήκη στο αιθίνιο. Παράγεται μίγμα από 3,3-διφθοροπροπίνιο και 3,3-διφθοροκυκλοπροπένιο:
4. Παρεμβολή και προσθήκη στο βενζόλιο. Παράγεται μίγμα από (διφθορομεθυλο)βενζόλιο και 7,7-διφθοροκυκλοεπτατριένιο:
5. Παρεμβολή και προσθήκη στη μεθανάλη. Παράγεται μίγμα από διφθοραιθανάλη και 2,2-διφθορεποξυαιθάνιο (2,2-διφθοροξιράνιο):
Παραγωγή και παρεμβολή φθορομεθυλενίου
2. Παρεμβολή και προσθήκη στο αιθένιο. Παράγεται σε μεγάλο ποσοστό φθοροκυκλοπροπάνιο: 20 px
3. Παρεμβολή και προσθήκη στο αιθίνιο. Παράγεται σε μεγάλο ποσοστό 3-φθοροκυκλοπροπένιο:
4. Παρεμβολή και προσθήκη στο βενζόλιο. Παράγεται σε μεγάλο ποσοστό 7-φθοροκυκλoεπτατριένιο:
5. Παρεμβολή και προσθήκη στη μεθανάλη. Παράγεται σε μεγάλο ποσοστό εποξυφθοραιθάνιο: 50 px
Βιομηχανικές εφαρμογές
Το τριφθορομεθάνιο χρησιμοποιήθηκε στη βιομηχανία ημιαγωγών, και πιο συγκεκριμένα στη χάραξη με πλάσμα του διοξειδίου του πυριτίου και του αζωτούχου πυριτίου. Είναι γνωστό ως R-23 ή HFC-23. Είναι χρήσιμο ψυκτικό, που χρησιμοποιείται ως αντικαταστάτης του CFC-13 (δείτε τους φθοροχλωράνθρακες). Όταν χρησιμοποιείται για πυρόσβεση, το τριφθορομεθάνιο φέρει το DuPont εμπορικό όνομα FE-13. To τριφθορομεθάνιο προτιμάται για την εφαρμογή αυτή, εξαιτίας της χαμηλής τοξικότητάς του, της χαμηλής χημικής δραστικότητάς του και της υψηλής πυκνότητάς του. Το τριφθορομεθάνιο χρησιμοποιήθηκε και για το Halon-1301 σε ολικής πλημμύρας αέριο πυροσβσστικό μέσο.
Εφαρμογές βιομηχανικής οργανικής σύνθεσης
Το τριφθορομεθάνιο είναι ένα αντιδραστήριο που λειτουργεί ως πηγή ομάδας τριφθορομεθυλίου (CF3-) με αποπρωτονίωση, γιατί δρα ως ασθενές οξύ, με pKa = 25 - 28. Είναι ακόμη πρόδρομη ένωση για το τριμεθυλο(τριφθορομεθυλο)σιλάνιο
Αέριο του φαινομένου του θερμοκηπίου
Το τριφθορομεθάνιο είναι ένα ισχυρό αέριο του φαινομένου του θερμοκηπίου. Η γραμματεία του Μηχανισμού Καθαρής Ανάπτυξης (Clean Development Mechanism) εκτιμά ότι ένας (1) τόννος τριφθορομεθανίου στην ατμόσφαιρα έχει το ίδιο αποτέλεσμα, για το φαινόμενο του θερμοκηπίου, με 11.700 τόννους διοξειδίου του άνθρακα. Σύμφωνα, όμως, με μια πιο πρόσφατη εργασία, όμως την IPCC, 2007, υπολογίστηκε ότι για το 100χρονο δυναμικό παγκόσμιας θέρμανσης, η αναλογία ισοδυναμίας είναι λίγο μεγαλύτερη, στα 14.800:1, ανάμεσα σε τριφθορομεθάνιο και διοξείδιο του άνθρακα. Κι αυτό γιατί η ατμοσφαιρική «διάρκεια ζωής» του τριφθορομεθανίου είναι 270 έτη.
Σύμφωνα με την κλιματική αναφορά 2007 IPCC, το τριφθορομεθάνιο ήταν ο πιο άφθονος υδροφθοράνθρακας στην παγκόσμια ατμόσφαιρα μέχρι γύρω στο 2001, χρονιά κατά την οποία η παγκόσμια μέση συγκέντρωση του HFC-134a, ένα χημικό που χρησιμοπποιείται πλέον αποκλειστικά στα κλιματιστικά αυτοκινήτων, ξεπέρασε την αντίστοιχη του τριφθορομεθανίου. Οι παγκόσμιες εκπομπές τριφθορομεθανίου στο παρελθόν είχαν κυριαρχηθεί από την παραγωγή και ακούσια διαφυγή κατά τη διάρκεια της παραγωγής του ψυκτικού διφθοροδιχλωρομεθάνιου (CFC-22).
Δεδομένα που αναφέρθηκαν στις βάσεις δεδομένων εκπομπών αερίων του φαινομένου του θερμοκηπίου από τη Σύμβαση-Πλαίσιο των Ηνωμένων Εθνών για την Αλλαγή του Κλίματος (United Nations Framework Convention on Climate Change - UNFCCC) δείχνουν σημαντικές μειώσεις εκπομπών τριφθορομεθανίου από τη δεκαετία του 1990 ως τη δεκαετία του 2000, σε αναπτυγμένες ή Annex 1 χώρες. Τα προγράμματα του Μηχανισμού Καθαρής Ανάπτυξης της UNFCCC έχουν προμηθεύσει χρηματοδότηση και διευκολύνσεις για την καταστροφή του τριφθορομεθανίου που συμπαράχθηκε ως ένα τμήμα της παραγωγής του CFC-22 τα τελευταία χρόνια, σύμφωνα με τα δεδομένα που καταρτίζονται από τη Γραμματεία Όζοντος, του Παγκόσμιου Μετεωρολογικού Οργανισμού. Οι εκπομπές όλων των υδροφθορανθράκων περιλαμβάνονται στη UNFCCC του Πρωτόκολλου του Κυότο. Για να μετριαστούν οι επιπτώσεις των εκπομπών του στην ατμόσφαιρα, το τριφθορομεθάνιο μπορεί να καταστραφεί με τεχνολογίες ηλεκτρικής εκκένωσης πλάσματος ή με αποτέφρωση υψηλής θερμοκρασίας.
Πηγές
Κατηγορία:Τριαλαλκάνια Κατηγορία:Οργανικές ενώσεις φθορίου Κατηγορία:Αλομεθάνια
Πάουλ Έρενφεστ
Ο Πάουλ Έρενφεστ (Paul Ehrenfest, 18 Ιανουαρίου 1880 – 25 Σεπτεμβρίου 1933) ήταν Αυστριακός φυσικός και μαθηματικός. Πέρασε άσχημα σχολικά χρόνια, μιας και, ως Εβραίος, ήταν δακτυλοδεικτούμενος στο σχολείο και έχασε και τους δυο γονείς του σε νεαρή ηλικία. Ο δάσκαλός του Λούντβιχ Μπόλτζμαν τον έκανε και αγάπησε τα Μαθηματικά και τη Φυσική. Μετά από ένα διάστημα στην Αγία Πετρούπολη, όπου πήγε με τη σημαντική μαθηματικό ρωσίδα γυναίκα του Τατιάνα Αλεξέγεβνα, τελικά προσελήφθη καθηγητής στο πανεπιστήμιο του Λέιντεν στην Ολλανδία ως διάδοχος του Λορέντς το 1912. Εκεί έκανε το μεγαλύτερο μέρος της έρευνάς του και κέρδισε τη φήμη του καλύτερου δασκάλου της γενιάς του κατά τον Αϊνστάιν, με τον οποίο ήταν προσωπικός φίλος, όπως και με τον Μπορ.
Είχε πολλές σημαντικές συνεισφορές στη Στατιστική Φυσική, την Κβαντομηχανική (μεταξύ άλλων εργασίες για τη φύση του φωτονίου,τη στατιστική της Κβαντομηχανικής και το γνωστό πλέον σαν Θεώρημα του Έρενφεστ), τη Θερμοδυναμική και τις μετατροπές φάσεων.
Ο Έρενφεστ δεν ήθελε να συμβαδίσει με την επανάσταση της Κβαντομηχανικής την οποία θεωρούσε λανθασμένη. Όλα αυτά τα χρόνια δυστυχίας και αμφιβολίας τον κατέβαλλαν και, στις 23 Σεπτέμβρη του 1933, αυτοκτόνησε αφού πρώτα πυροβόλησε τον γιο του που υπέφερε από ανίατη ασθένεια.
Παραπομπές
Κατηγορία:Αυστριακοί φυσικοί Κατηγορία:Ολλανδοί φυσικοί Κατηγορία:Αυτόχειρες Κατηγορία:Φυσικοί του 20ού αιώνα
Άλβαρο Ουρίμπε
Ο Άλβαρο Ουρίμπε Βέλες  (Álvaro Uribe Vélez, 4 Ιουλίου 1952-) ήταν πρόεδρος της Κολομβίας από το 2002 μέχρι τις 7 Αυγούστου 2010. Ο Ουρίμπε προώθησε μια συνταγματική αναθεώρηση ώστε να μπορέσει να είναι υποψήφιος για μια δεύτερη θητεία.
Προσωπική ζωή και σπουδές
Γεννήθηκε το 1952. Σπούδασε Νομικά στο Πανεπιστήμιο της Αντιόκιας, στην οποία διετέλεσε γερουσιαστής το διάστημα 1986-94 και κυβερνήτης το 1995-97. Παντρεύτηκε τη Λίνα Μορένο και απέκτησαν 2 παιδιά.
Πολιτική καριέρα
Ανέλαβε ΓΓ του Υπουργείου Εργασίας την περίοδο 1977-78. Εξελέγη πρόεδρος ως ανεξάρτητος, κερδίζοντας τις προεδρικές εκλογές της 26ης Μαΐου του 2002 συγκεντρώνοντας το 53% των ψήφων και ορκίστηκε στις 7 Αυγούστου του 2002. Αντιπρόεδρος ανέλαβε ο Φρανσίσκο Σάντος Καλδερόν. Ο Ουρίμπε επανεξελέγη στις εκλογές της 28 Μάη του 2006 για μια δεύτερη θητεία με 62,2% των ψήφων. Ο κύριος αντίπαλός του, ο υποψήφιος της κεντροαριστεράς Κάρλος Γκαβίρια, έλαβε 22,2%, δηλαδή σχεδόν 2,4 εκατομμύρια ψήφους και ο υποψήφιος του φιλελεύθερου κόμματος (αντιπολίτευση) Οράσιο Σέρπα το 11,99% των ψήφων. Ορκίστηκε υπό αυστηρότατα μέτρα ασφαλείας για δεύτερη θητεία- κάτι που συνέβη για πρώτη φορά στην ιστορία της Κολομβίας- στις 8 Αυγούστου 2006. Το 2010 τον διαδέχθηκε ο Χουάν Μανουέλ Σάντος.
Εξωτερικοί σύνδεσμοι
Κατηγορία:Πρόεδροι της Κολομβίας
Πτώχευση
Η πτώχευση είναι η νομική κατάσταση εκείνη στην οποία μεταπίπτει έμπορος, ή εμπορική εταιρεία όταν "μόνιμα και ολοσχερώς" αδυνατεί να ικανοποιήσει τους δανειστές ή άλλους οφειλέτες. Η πτώχευση κηρύσσεται μόνο με δικαστική απόφαση. Τόσο η διαδικασία όσο και οι επιπτώσεις εξ αυτής διέπονται από το Πτωχευτικό Δίκαιο που αποτελεί ιδιαίτερο κλάδο του Εμπορικού Δικαίου.
Στη πράξη η πτώχευση αποτελεί «συλλογική διαδικασία», μια διαδικασία δηλαδή, που προβλέπεται σε περιπτώσεις αφερεγγυότητας επιχειρήσεων. Όταν κηρυχθεί η πτώχευση, οι δανειστές του οφειλέτη δεν μπορούν να ασκήσουν ατομικά καταδιωκτικά μέτρα εναντίον του, αλλά ενώνονται σε μια «ομάδα», τα δικαιώματα της οποίας ασκούνται από το «σύνδικο», με σκοπό τη συνολική εκποίηση της περιουσίας του οφειλέτη και την ίση μεταχείριση όλων των πιστωτών. Αποφεύγοντται έτσι ο πανικός των πιστωτών, η σώρευση δικών, η σπουδή στην κατάσχεση των επιμέρους περιουσιακών στοιχείων του οφειλέτη και τελικά η καταστροφή της επιχείρησής του.
Γενικές κατευθύνσεις
Κλασική κατεύθυνση της πτώχευσης (και του πτωχευτικού δικαίου) ήταν αφενός μεν η ικανοποίηση των πιστωτών στο μεγαλύτερο δυνατόν βαθμό, αλλά και η επιβολή κυρώσεων εναντίον του οφειλέτη. Η παύση των πληρωμών και γενικά η αφερεγγυότητα εθεωρείτο αποτέλεσμα κακής και ασύνετης διαχείρισης, ενδεχομένως δε δολιότητας ή και απάτης σε βάρος των πιστωτών.
Η ατίμωση του οφειλέτη ("stigma of bankruptcy"), η προσωποκράτησή του, η επιβολή δυσμενών οικογενειακών, κοινωνικών και επαγγελματικών μειώσεων και ανικανοτήτων ήταν κυρώσεις προβλεπόμενες από τις παλαιότερες πτωχευτικές νομοθεσίες. Η κυρωτική αυτή λειτουργία της πτώχευσης δεν ισχύει πλέον, τουλάχιστον στις ακραίες της μορφές.
Οι σύγχρονες εξελίξεις
Οι σύγχρονες εξελίξεις μετέβαλαν τη λειτουργία της πτώχευσης:
Θεωρήθηκε συνεπώς ότι το πτωχευτικό δίκαιο θα πρέπει να συντελεί στη διάσωση της επιχείρησης, μέσω κατάλληλης "εξυγιαντικής" χρηματοδότησης, κατάλληλης αναδιάρθρωσης των εταιρικών δομών, επιβολής θυσιών στους πιστωτές και διαφύλαξης των θέσεων εργασίας. Στο "εξυγιαντικό" οπλοστάσιο ανήκει και η μεταβίβαση της επιχείρησης ως συνόλου σε νέο φορέα ή η εκμίσθωσή της. Με τη λογική αυτή εθνικές νομοθεσίες, όπως η γαλλική, η ιταλική, η αγγλική, αλλά και η ελληνική (βλ. το νόμο περί προβληματικών επιχειρήσεων του 1983) θέσπισαν ένα πλαίσιο για τη διάσωση των αφερέγγυων επιχειρήσεων.
Ωστόσο, η προσπάθεια δεν απέδωσε τους αναμενόμενους καρπούς. Η διάσωση της επιχείρησης απαιτεί κεφάλαια, που στην πλειονότητα των περιπτώσεων δεν μπορούν να αντληθούν από το τραπεζικό σύστημα, οπότε καταβάλλονται από το κράτος με μορφή δανείων ή αυξήσεων κεφαλαίου. Στην τελευταία περίπτωση η πτώχευση καταλήγει σε μερική τουλάχιστον εθνικοποίηση, ενώ σε κάθε περίπτωση ανακύπτει ζήτημα κρατικών ενισχύσεων, διατάραξης του ανταγωνισμού και μετάδοσης της προβληματικότητας σε υγιείς επιχειρήσεις, οπωσδήποτε δε και αλλοτρίωσης των πιστωτών. Έτσι την "εξυγιαντική ευφορία" των δεκαετιών '70 και '80 διαδέχθηκε σκεπτικισμός και τάση επιστροφής στην παραδοσιακή αποστολή του πτωχευτικού δικαίου (την ικανοποίηση των πιστωτών), χωρίς όμως τον κυρωτικό χαρακτήρα. Τα χαρακτηριστικά αυτά έχουν οι νεότερες ευρωπαϊκές νομοθεσίες της δεκαετίας του '90 και μετά. Πρόσφατα έχει σημειωθεί μια ανακαίνιση των νομοθεσιών αυτών (Γαλλία, Γερμανία, Αγγλία, και σε πολλές άλλες χώρες), με σαφή στόχο την προστασία των πιστωτών.
Εξωτερικοί σύνδεσμοι
Κατηγορία:Επιχειρηματικοί όροι Κατηγορία:Οικονομικά προβλήματα Κατηγορία:Δίκαιο ανά ζήτημα
Γεώργιος της Σαξονίας-Άλτενμπουργκ
Ο Γεώργιος (γερμ. Georg von Sachsen-Altenburg, 24 Ιουλίου 1796 - 3 Αυγούστου 1853) από τον Οίκο των Βέττιν ήταν δούκας του Αλτεμβούργου (1848-1853).
Βιογραφία
Ο Γεώργιος Κάρολος Φρειδερίκος Φραγκίσκος ήταν ο δευτερότοκος γιος του Φρειδερίκου της Σαξονίας-Αλτεμβούργου και της Καρλόττας Γεωργίνας, κόρης του Καρόλου Β΄ του Μεκλεμβούργου-Στρέλιτς.
Το 1853 απεβίωσε στο Χούμμελσχαϊν της Θουριγγίας σε ηλικία 57 ετών.
Οικογένεια
Νυμφεύτηκε το 1825 τη Μαρία Λουίζα, κόρη του Φρειδερίκου Λουδοβίκου του Μεκλεμβούργου-Σβερίν, και είχε τέκνα:
Παραπομπές
Κατηγορία:Οίκος των Βέττιν
Ηλίας Μαμαλάκης
Το 1992 έγραψε το πρώτο του βιβλίο με τίτλο «Μαγειρικόν» ενώ αργότερα άρχισε να συνεργάζεται με περιοδικά Μενού και άλλα, ELLE, Τηλεθεατής, Κυριακάτικη Ελευθεροτυπία και το ραδιόφωνο του ΣΚΑΪ με την εκπομπή: “Ο Ηλίας και το μαγικό ραβδί του”. Από το 1993 άρχισε να ασχολείται επαγγελματικά και με τη μαγειρική. Έχει ασχοληθεί με το design προϊόντων σε βιομηχανίες τροφίμων (μεταξύ άλλων έχει δημιουργήσει το Greek Mac και το Greek Chicken για τη ελληνική McDonald's. To Greek Mac κάνει σήμερα διεθνή καριέρα σε 10 χώρες). Έχει σχεδιάσει γευστικά πάρα πολλές κονσέρβες της Κονσερβοποιίας Βορείου Αιγαίου, ήταν σύμβουλος γεύσης στα τυροκομεία Κρήτης και παλαιότερα επιμελείτο το μενού πολλών διακεκριμένων εστιατορίων. Από το 2010 εθελοντής στις κοινότητες του ΚΕΘΕΑ στις φυλακές Κορυδαλλού και Θηβών. Διετέλεσε μέλος του διοικητικού συμβουλίου του ΚΕΘΕΑ επί 6 χρόνια, πρέσβης της WWF κατά της υπεραλίευσης
Εμφανίστηκε σε πολλές τηλεοπτικές σειρές, ενώ για πολλά χρόνια παρουσίαζε εκπομπές σχετικές με τη μαγειρική σε ραδιόφωνο και τηλεόραση. Ιδιαίτερα γνωστός στο τηλεοπτικό κοινό έγινε μετά την παρουσίαση των βραβευμένων εκπομπών «Στην Κουζίνα Ολοταχώς» (2001-2004) και «Μπουκιά και Συχώριο» (2003-2008).
Τηλεόραση
Επίσης, εμφανίστηκε ως guest star στη σειρά «Μαύρα Μεσάνυχτα» (2008-2009) του Mega Channel υποδυόμενος τον νονό της νύχτας, Θεόφιλο Μάτσουλα και στη σειρά «Παππούδες εν δράσει» (2000) της ΕΡΤ όπου έπαιζε τον μάγειρα του γηροκομείου.
Ραδιόφωνο
Από το 1997 ως τα τέλη του 2007 είχε μια πεντάλεπτη καθημερινή εκπομπή με συνταγές στο ραδιοφωνικό σταθμό ΣΚΑΙ. Από τον Φεβρουάριο 2008 συνεχίζει τις πεντάλεπτες εκπομπές του στο ραδιόφωνο CITY 99,5 και επιπλέον κάθε Σάββατο μεσημέρι έχει μια δίωρη εκπομπή που αφορά τη γεύση και το ταξίδι.
Περιοδικά
Τον Απρίλιο 2007 ανέλαβε σαν Διευθυντής έκδοσης του BBC OLIVE, στην ελληνική έκδοσή του.
Τον Νοέμβρη του 2008 ανέλαβε Διευθυντής Έκδοσης του ένθετου μαγειρικής του ΕΛΕΥΘΕΡΟΥ ΤΥΠΟΥ με τίτλο «ΚΟΥΖΙΝΑ».
Από το Νοέμβρη του 2009 ανέλαβε Διευθυντής Έκδοσης του ένθετου μαγειρικής στον Κόσμο του ΕΠΕΝΔΥΤΗ με τίτλο «Λιχουδιές».
Συγγραφικό έργο
Έχει γράψει μέχρι τώρα δεκαεπτά βιβλία (μεταξύ των οποίων και ένα μυθιστόρημα) με κύριο κορμό πάντα τη μαγειρική και την ευζωία και ένα CD με συνταγές και παραμύθια.
Επίσης, έχει γράψει ένα παιδικό θεατρικό με τίτλο «Το διαστημότρενο του κυρίου Ιγνάτιου Ροδόλφου ντε Λος Χούπα Γκλούπα» που ανέβηκε στη θεατρική σκηνή στο Τρένο στο Ρούφ με σκηνοθεσία της Τατιάνας Λύγαρη.
Παράλληλα, μέχρι σήμερα αρθρογραφεί σε διάφορες ιστοσελίδες στις στήλες μαγειρικής.
Διακρίσεις
Η εκπομπή του «Μπουκιά και Συχώριο» κέρδισε ιδιαίτερη δημοφιλία τόσο στην Ελλάδα όσο και στο εξωτερικό.
Ανάμεσα στις βραβεύσεις της είναι και οι εξής: Καλύτερου ντοκυμαντέρ, 2 φορές καλύτερου μοντάζ και βραβείο πιο δημοφιλούς εκπομπής το 2007, ενώ ήταν υποψήφια για καλύτερη σκηνοθεσία τηλεοπτικής σειράς. Τον Ιανουάριο του 2006 βραβεύτηκε στις Κάννες στο Διεθνές Φεστιβάλ του GOURMET VOICE σαν το καλύτερο τηλεοπτικό πρόγραμμα σε σειρά.
Το 2007 ο Ηλίας Μαμαλάκης βραβεύτηκε σαν το πιο δημοφιλές πρόσωπο της Ελληνικής τηλεόρασης.
Έχει βραβευθεί από την Unesco και το κράτος του Περού για την καλύτερη συνταγή πατάτας στο διαγωνισμό που έγινε το 2008.
Παραπομπές
Κατηγορία:Έλληνες μάγειρες Κατηγορία:Έλληνες παρουσιαστές
Η ΠυραΜΜΜίδα
Η ΠυραΜΜΜίδα (Ρώσικα: ПираМММида) είναι εγκληματική και δραματική ταινία του 2011, με πρωταγωνιστές τους Αλεξέι Σερεμπριακόφ, Φιόντορ Μπονταρτσούκ, Πιότρ Φιόντοροφ και Γεκατερίνα Βιλκόβα. Η ταινία είναι βασισμένη σε πραγματικά γεγονότα, και συγκεκριμένα στην ιστορία του Σεργκέι Μαβρόντι.
Εξωτερικοί σύνδεσμοι
Κατηγορία:Ρωσικές ταινίες Κατηγορία:Ταινίες του 2011 Κατηγορία:Ρωσόφωνες ταινίες Κατηγορία:Ρωσικές αστυνομικές ταινίες Κατηγορία:Ρωσικές δραματικές ταινίες Κατηγορία:Ταινίες γυρισμένες στη Ρωσία
Βίλχελμ Φούρτβενγκλερ
Ο Βίλχελμ Φούρτβενγκλερ (Wilhelm Furtwängler, 25 Ιανουαρίου 1886 – 30 Νοεμβρίου 1954) ήταν Γερμανός μαέστρος και συνθέτης. Θεωρείται ένας από τους μεγαλύτερους μαέστρους του 20ού αιώνα.
Ο Φουρτβένγκλερ ήταν μόνιμος αρχιμουσικός της Φιλαρμονικής του Βερολίνου μεταξύ 1922 και 1945, και από το 1952 μέχρι το 1954. Ήταν επίσης αρχιμουσικός της ορχήστρας Gewandhaus (1922–26), και ήταν και προσκεκλημένος μαέστρος άλλων μεγάλων ορχηστρών όπως η Φιλαρμονική της Βιέννης. Ήταν ο κορυφαίος μαέστρος για να παραμείνει στη Γερμανία κατά τη διάρκεια του Δευτέρου Παγκοσμίου Πολέμου, ωστόσο δεν ήταν προσκολλημένος με το Ναζιστικό καθεστώς. Η απόφαση αυτή προκάλεσε σοβαρή διαμάχη, και ο βαθμός στον οποίο η παρουσία του δάνεισε κύρος στο Τρίτο Ράιχ είναι ακόμα υπό συζήτηση.
Πολλοί μεταγενέστεροι μαέστροι επηρεάστηκαν από αυτόν και το όνομά του αναφέρεται συχνά όταν γίνεται συζήτηση για τα ερμηνευτικά στιλ τους.
Παραπομπές
Κατηγορία:Γερμανοί συνθέτες κλασικής μουσικής Κατηγορία:Γερμανοί διευθυντές ορχήστρας Κατηγορία:Συνθέτες του Ρομαντισμού Κατηγορία:Κλασικοί συνθέτες του 20ού αιώνα
Σουαζέλ
Το Σουαζέλ (γαλλικά: Choisel) είναι γαλλική κοινότητα στο νομό των Ιβλίν, στη διοικητική περιοχή της Ιλ-ντε-Φρανς.
Οι κάτοικοί του είναι γνωστοί ως Σουαζελιέν (γαλλικά: Choiséliens).
Αυτή η μικρή αγροτική πόλη βρίσκεται στην περίμετρο του Περιφερειακού Φυσικού Πάρκου της κοιλάδας Σεβρέζ και φιλοξεεί το Κάστρο Μπρετέιγ.
Τοποθεσία
Η Σουαζέλ βρίσκεται στα νοτιοανατολικά της Ιβελίν και στην άνω κοιλάδα Σεβρέζ, στην άκρη της Εσόν, περίπου 20 χιλιόμετρα νοτιοδυτικά των Βερσαλλιών και 15 χιλιόμετρα βορειοανατολικά του Ραμπουγιέ.
Δημογραφία
Το 2013, ο δήμος είχε 539 κατοίκους. Η εξέλιξη του αριθμού των κατοίκων που είναι γνωστή από τις απογραφές πληθυσμού που πραγματοποιούνται στην πόλη από το 1793. Από τον 21ο αιώνα, η πραγματική απογραφή των κοινοτήτων με λιγότερους από 10.000 κατοίκους γίνεται κάθε πέντε χρόνια, σε αντίθεση άλλες πόλεις όπου γίνεται μια δειγματοληπτική έρευνα κάθε χρόνο.
Παραπομπές
Κατηγορία:Κοινότητες των Ιβλίν
Παιχνίδι κατασκόπων
Το Παιχνίδι κατασκόπων (Spy Game) είναι δραματική ταινία θρίλερ δράσης αμερικανικής παραγωγής του 2001 σε σκηνοθεσία Τόνι Σκοτ και σενάριο των Μάικλ Φροστ Μπέκνερ και Ντέιβιντ Αράτα. Πρωταγωνιστούν οι Ρόμπερτ Ρέντφορντ, Μπραντ Πιτ Κάθριν ΜακΚόρμακ και Σαρλότ Ράμπλινγκ.
Η ταινία απέσπασε 62 εκατομμύρια δολάρια στις Ηνωμένες Πολιτείες και 143 εκατομμύρια δολάρια παγκοσμίως στο box office με προϋπολογισμό παραγωγής 115 εκατομμυρίων δολαρίων και έλαβε κυρίως θετικές κριτικές από κριτικούς κινηματογράφου.
Πλοκή
Ο Μιούιρ διέρρευσε την ιστορία στο CNN μέσω μιας επαφής με την MI6, του Digby 'Digger' Gibson στο Χονγκ Κονγκ, πιστεύοντας ότι η δημόσια πίεση θα ανάγκαζε την αμερικανική επέμβαση. Σταματούν για λίγο πριν ένα τηλεφώνημα στην FCC από τον Αναπληρωτή Διευθυντή Επιχειρήσεων Τσαρλς Χάρκερ καταλήξει στο CNN να ανακαλέσει την ιστορία ως φάρσα. Ο Μιούιρ συνάντησε τον Μπίσοπ το 1975, όταν ήταν ελεύθερος σκοπευτής του Σώματος Πεζοναυτών των Ηνωμένων Πολιτειών κατά τη διάρκεια του πολέμου του Βιετνάμ. Ο Μούιρ δίνει στον Μπίσοπ μια αποστολή να εξοντώσει έναν υψηλόβαθμο Βορειοβιετναμέζο στρατιωτικό. Ο Μπίσοπ και ο εντοπιστής του Τραν είναι σε θέση να δολοφονήσουν τον στόχο, παρόλο που έχουν εντοπιστεί, αν και ο Μπίσοπ καταδιώκει ένα εχθρικό ελικόπτερο. Ο Μπίσοπ συνοδεύει τον τραυματισμένο πλέον Τραν στην ασφάλεια, εντυπωσιάζοντας τον Μουίρ. Το 1976, ο Μιούιρ στρατολόγησε τον Μπίσοπ ως πράκτορα της CIA στο Βερολίνο, όπου ο Μπίσοπ είχε επιφορτιστεί με την προμήθεια περιουσιακών στοιχείων στην Ανατολική Γερμανία. Στη συνέχεια, συζητά το κατασκοπευτικό έργο του Μπίσοπ στη Βηρυτό το 1985, κατά τη διάρκεια του Πολέμου των Στρατοπέδων, που ήταν η τελευταία τους κοινή αποστολή.
Στο παρόν, ο Μιούιρ συνειδητοποιεί ότι ο Μπίσοπ πήγε στην Κίνα για τη Χάντλεϋ. Σε μια σειρά από λανθασμένες κατευθύνσεις, πλαστογραφεί μια οδηγία υπογεγραμμένη από τον Διευθυντή της Κεντρικής Υπηρεσίας Πληροφοριών για να ξεκινήσει η "Επιχείρηση Dinner Out", μια αποστολή διάσωσης με επικεφαλής μια ομάδα SEAL που ο Μπίσοπ είχε αναπτύξει ως "Σχέδιο Β" για τη δική του προσπάθεια να σώσει την Χάντλεϊ. Χρησιμοποιώντας 282.000 δολάρια από τις αποταμιεύσεις της ζωής του και ένα καταχρηστικό αρχείο σε δορυφορικές εικόνες της κινεζικής ακτής, ο Μιούιρ στρατολογεί τον Ντάνκαν για να τον βοηθήσει να δωροδοκήσει έναν Κινέζο αξιωματούχο ενέργειας για να κόψει ρεύμα στη φυλακή για 30 λεπτά, κατά τη διάρκεια του οποίου η ομάδα διάσωσης SEAL θα πάρει τον Μπίσοπ και τη Χάντλεϋ. Ο Χάρκερ ύποπτεύεται ότι ο Μούιρ εργάζεται εναντίον της CIA, αλλά όταν έρχεται αντιμέτωπος με τον Μούιρ ενώπιον των συγκεντρωμένων στελεχών, ο Μούιρ «ομολογεί» ότι χρησιμοποιεί αντιεπαγγελματικά τους πόρους της εταιρείας για να συγκεντρώσει πληροφορίες σχετικά με τον οίκο ευγηρίας που προοριζόταν, τις οποίες παραμόρφωσε τα στοιχεία για να υποστηρίξει. Ο Μπίσοπ σώζεται μαζί με την Χάντλεϋ και υποθέτει ότι ο Μιούιρ ήταν υπεύθυνος για τη σωτηρία του όταν ακούει τον πιλότο του ελικοπτέρου να αναφέρεται στο "Operation Dinner Out", το οποίο ήταν επίσης το κωδικό όνομα για μια επιχείρηση που χρησιμοποίησε ο Μπίσοπ για να πάρει ένα δώρο γενεθλίων για τον Μιούιρ ενώ εκείνοι βρίσκονταν στον Λίβανο. Όταν οι αξιωματούχοι της CIA ενημερώνονται καθυστερημένα για τη διάσωση, ο Μιούιρ έχει ήδη εγκαταλείψει το κτίριο και φαίνεται να οδηγεί με ασφάλεια στην ύπαιθρο.
Παραγωγή
Η ταινία γυρίστηκε στο Μαρόκο μεταξύ 5 Νοεμβρίου 2000 και 19 Μαρτίου 2001 και αρχικά επρόκειτο να σκηνοθετηθεί από τον Μάικ βαν Νιέμ. Ο Πιτ πέρασε τον ρόλο του τίτλου στο The Bourne Identity για αυτό το έργο.
Κυκλοφορία
Η ταινία έκανε την παγκόσμια πρεμιέρα του στο Mann National Theatre στις 19 Νοεμβρίου 2001.
Οικιακά μέσα
Η ταινία κυκλοφόρησε από την Universal Studios Home Video σε DVD και VHS στις 9 Απριλίου 2002.
Box office
Το Παιχνίδι κατασκόπων άνοιξε στο Νο#3 πίσω από την ταινία Μπαμπούλας Α.Ε. και το Χάρι Πότερ και η Φιλοσοφική Λίθος, κερδίζοντας 21,6 εκατομμύρια δολάρια κατά το πρώτο Σαββατοκύριακο της, σε συνδυασμό με 30,6 εκατομμύρια δολάρια από τις πρώτες πέντε ημέρες του. Η ταινία απέσπασε $62.362.785 στις Ηνωμένες Πολιτείες και $143.049.560 παγκοσμίως.
Κριτικές
Ο ιστότοπος συγκέντρωσης κριτικών Rotten Tomatoes δίνει στην ταινία βαθμολογία θετικής έγκρισης 66% με βάση 133 κριτικές, με μέση βαθμολογία 6,2/10. Η κριτική συναίνεση του ιστότοπου αναφέρει: Το αποτέλεσμα του κινητικού Παιχνιδιού κατασκόπων δεν αμφισβητείται ποτέ, αλλά είναι διασκεδαστικό να παρακολουθείς τον Ρέντφορντ και τον Πιτ να εργάζονται. Το Metacritic έδωσε στην ταινία βαθμολογία 63 στα 100 με βάση 29 κριτικές χρηστών. Το κοινό σε δημοσκόπηση του CinemaScore έδωσαν στην ταινία βαθμό Β+.
Ο Ρότζερ Ίμπερτ από τους Chicago Sun-Times έδωσε στην ταινία δυόμισι αστέρια από τα τέσσερα και δήλωσε: Δεν είναι κακή ταινία, προσέξτε: είναι έξυπνη και δείχνει εξαιρετικό έλεγχο της τέχνης, αλλά δεν τη νοιάζει, και οπότε είναι δύσκολο για εμάς να νοιαζόμαστε.
Εξωτερικοί σύνδεσμοι
Κατηγορία:Ταινίες του 2001 Κατηγορία:Ταινίες παραγωγής Universal Pictures Κατηγορία:Ταινίες γυρισμένες στο Μαρόκο Κατηγορία:Ταινίες γυρισμένες στην Τσεχία Κατηγορία:Ταινίες γυρισμένες στη Βουδαπέστη Κατηγορία:Αμερικανικές πολιτικές θρίλερ ταινίες Κατηγορία:Αμερικανικές θρίλερ ταινίες δράσης Κατηγορία:Αγγλόφωνες ταινίες Κατηγορία:Αραβόφωνες ταινίες Κατηγορία:Αμερικανικές ταινίες
Ομοταξία
Η ομοταξία (λατ.: Classis = κλάση) είναι μία από τις ταξινομικές βαθμίδες όπου τοποθετούνται οι ταξινομικές μονάδες στα οποία ομαδοποιούνται οι οργανισμοί. Η θέση της ομοταξίας στο ιεραρχικό σύστημα ταξινόμησης των οργανισμών βρίσκεται κάτω από τη συνομοταξία και πάνω από την τάξη. Υπάρχει δυνατότητα να υποδιαιρεθεί περαιτέρω (π.χ. υφομοταξία (subclassis) και ανθυφομοταξία (infraclassis)) αν θεωρηθεί από τον ταξινομικό αναγκαίο.
Κατηγορία:Ταξινομία Κατηγορία:Βοτανολογική ονοματολογία Κατηγορία:Ταξινομία φυτών
Ζωοπλαγκτόν
Γενικά
Στο ζωοπλαγκτόν συμπεριλαμβάνονται όλοι εκείνοι οι μικροσκοπικοί ασπόνδυλοι οργανισμοί οι οποίοι έχουν μικρή ικανότητα ενεργητικής μετακίνησης. Οι οργανισμοί του ζωοπλαγκτού καταλαμβάνουν μια σημαντική και στρατηγική θέση εντός της τροφικής αλυσίδας των υδατικών οικοσυστημάτων και είναι ευαίσθητοι σε ανθρωπογενείς επιδράσεις (Caroni & Irvine, 2010 ; Jeppesen et al., 2011 ). Το ζωοπλαγκτό αποτελεί την κύρια πηγή τροφής των πλαγκτονοφάγων ψαριών συντελώντας κατά αυτόν τον τρόπο στη μεταφορά ενός μεγάλου μέρους της ενέργειας από τους πρωτογενείς παραγωγούς στους ανώτερους οργανισμούς, ενώ παράλληλα συνεισφέρει σημαντικά στην ανακύκλωση των θρεπτικών αλάτων κατά την περίοδο της θερμικής στρωμάτωσης μέσω βιολογικών εκκρίσεων και διαδικασιών αποσύνθεσης, τα οποία εισέρχονται ξανά στον κύκλο της πρωτογενούς παραγωγής (Hessen et al., 1992 ). Κάποιοι από τους ζωοπλαγκτονικούς οργανισμούς είναι σε θέση να πραγματοποιούν μικρότερης ή μεγαλύτερης κλίμακας κατακόρυφες μεταναστεύσεις, εμπλουτίζοντας σε ένα ποσοστό τα βαθύτερα στρώματα με CO2 το οποίο παράγεται κατά την αναπνοή και αποτελεί σημαντική πηγή για τις φωτοσυνθετικές ανάγκες του φυτοπλαγκτού (Longhurst & Williams, 1992 ). Οι περισσότεροι ζωοπλαγκτονικοί οργανισμοί είναι φυτοφάγοι και τρέφονται με φυτοπλαγκτό. Έτσι, είναι σε θέση να επηρεάσουν σημαντικά την παραγωγικότητα σε ένα υδάτινο οικοσύστημα, καθώς η υψηλή διηθητική ικανότητα ορισμένων ειδών συντελεί στη διατήρηση της καλής οικολογικής ποιότητας του νερού, απομακρύνοντας μεγάλες ποσότητες φυτοπλαγκτού (Garnier & Mourelatos, 1991 ).
Η διηθηματοφαγία (διήθηση νερού και συγκράτηση σωματιδίων) είναι ο κυρίαρχος τρόπος σύλληψης τροφής από αρκετούς ζωοπλαγκτονικούς οργανισμούς, ενώ μερικοί από αυτούς διαθέτουν κάποια ικανότητα επιλεκτικής διατροφής. Οι ρυθμοί διήθησης συνήθως αυξάνουν με την αύξηση του σωματικού μεγέθους αλλά και με την άνοδο της θερμοκρασίας (Wetzel, 2001 ). Η ικανότητα καταναλωτικής δραστηριότητας (βόσκησης) του ζωοπλαγκτού ποικίλλει ευρέως κατά εποχή και μεταξύ των λιμνών. Κατά τη διάρκεια του μεγαλύτερου μέρους του έτους, το ζωοπλαγκτό διηθεί μόνο ένα μικρό μέρος του υδάτινου όγκου. Σε συγκεκριμένες στιγμές του έτους, η βόσκηση μπορεί να απομακρύνει μεγάλο μέρος του φυτοπλαγκτού και να προκαλέσει αξιοσημείωτη μείωση της παραγωγικότητας του. Η ικανότητα βόσκησης του ζωοπλαγκτού επί του φυτοπλαγκτού είναι μέγιστη σε λίμνες μέτριας παραγωγικότητας (μεσότροφες). Σε ολιγότροφες λίμνες, η διαθεσιμότητα θρεπτικών κυριαρχεί στη ρύθμιση του φυτοπλαγκτού, ενώ σε εύτροφες λίμνες πλούσιες σε θρεπτικά, η αύξηση του φυτοπλαγκτού υπερβαίνει κατά πολύ τις απώλειες λόγω θνησιμότητας από τη θηρευτική δραστηριότητα του ζωοπλαγκτού. Η διαδοχή ειδών των φυκών μπορεί επίσης να μεταβληθεί λόγω εντατικής, επιλεκτικής βόσκησης και συνακόλουθης αναγέννησης των θρεπτικών (Wetzel, 2001 ).
Η στρατηγική θέση του ζωοπλαγκτού, από την άποψη της διατροφής και της ροής της ενέργειας στο οικοσύστημα, καθώς και η ευαισθησία του σε τεχνητές και φυσικές μεταβολές του περιβάλλοντος, το κάνουν κατάλληλο για βιολογική παρακολούθηση της ποιότητας των υδάτων (Gulati, 1983 ; Schindler, 1987 ). Η μελέτη επομένως του ζωοπλαγκτού σε ένα υδάτινο οικοσύστημα κρίνεται αναγκαία, καθώς οι γνώσεις για το σπουδαίο αυτό οικολογικό παράγοντα μπορούν να οδηγήσουν σε σημαντικά συμπεράσματα για τη βιολογική εκτίμηση της ποιότητας των υδάτινων λεκανών και τελικά την αποτελεσματικότερη διαχείρισή τους (Caroni & Irvine, 2010 ).
Παραπομπές
Κατηγορία:Υδρόβια
Σουμπάς Τσάντρα Μπος
Ο Σουμπάς Τσάντρα Μπος (23 Ιανουαρίου 1897 - 18 Αυγούστου 1945)  ήταν Ινδός εθνικιστής του οποίου ο πατριωτισμός του τον έκανε ήρωα στην Ινδία,       αλλά οι προσπάθειες του κατά τη διάρκεια του Β' Παγκοσμίου Πολέμου να απαλλάξει την Ινδία από τη Βρετανική κυριαρχία με τη βοήθεια της Ναζιστικής Γερμανίας και της Αυτοκρατορικής Ιαπωνίας άφησε μια προβληματική κληρονομιά. Ο τιμητικός τίτλος Νετατζί (ινδουστανικά: "Σεβαστός ηγέτης"), που δόθηκε για πρώτη φορά στις αρχές του 1942 στον Μπος στη Γερμανία από τους Ινδούς στρατιώτες της Ινδικής Λεγεώνας και από Γερμανούς και Ινδούς αξιωματούχους στο Ειδικό Γραφείο για την Ινδία στο Βερολίνο, χρησιμοποιήθηκε αργότερα σε όλη την Ινδία.
Ο Μπος ήταν αρχηγός της νεότερης, ριζοσπαστικής πτέρυγας του Ινδικού Εθνικού Κογκρέσου στα τέλη της δεκαετίας του 1920 και του 1930, ενώ έγινε Πρόεδρος του Κογκρέσου το 1938 και το 1939. Ωστόσο, εκδιώχθηκε από τις ηγετικές θέσεις του Κογκρέσου το 1939 μετά από διαφωνίες του με τον Μαχάτμα Γκάντι και την ανώτατη ηγεσία του Κογκρέσου. Στη συνέχεια τέθηκε υπό κατ' οίκον περιορισμό από τους Βρετανούς πριν δραπετεύσει από την Ινδία το 1940.
Ο Μπος έφτασε στη Γερμανία τον Απρίλιο του 1941, όπου η ηγεσία προσέφερε απροσδόκητη, αν και μερικές φορές αμφισβητούμενη, συμπάθεια για τον σκοπό της ανεξαρτησίας της Ινδίας, σε αντίθεση με τις στάσεις της απέναντι σε άλλους αποικισμένους λαούς και εθνοτικές κοινότητες. Τον Νοέμβριο του 1941, με Γερμανική χρηματοδότηση, δημιουργήθηκε ένα Κέντρο Ελεύθερης Ινδίας στο Βερολίνο, και σύντομα ένα Ραδιόφωνο Ελεύθερης Ινδίας, στο οποίο ο Μπος διατηρούσε βραδυνή εκπομπή. Επίσης δημιουργήθηκε η Ελεύθερη Λεγεώνα της Ινδίας, αποτελούμενη από 3000 Ινδούς που είχαν συλληφθεί από τα Άφρικα Κορπς του Έρβιν Ρόμελ, για να βοηθήσει σε μια πιθανή μελλοντική Γερμανική εισβολή στην Ινδία. Μέχρι την άνοιξη του 1942, λαμβάνοντας υπόψη τις Ιαπωνικές νίκες στη νοτιοανατολική Ασία και τις μεταβαλλόμενες Γερμανικές προτεραιότητες, μια Γερμανική εισβολή στην Ινδία έγινε αδύνατη και ο Μπος έγινε πρόθυμος να μετακομίσει στη νοτιοανατολική Ασία. Ο Αδόλφος Χίτλερ, στη μοναδική του συνάντηση με τον Μπος στα τέλη Μαΐου 1942, πρότεινε το ίδιο και προσέφερε ένα υποβρύχιο για τη μεταφορά του. Κατά τη διάρκεια αυτής της περιόδου ο Μπος έγινε πατέρας. Η σύζυγός του, ή σύντροφος,   Έμιλι Σκενκλ, την οποία είχε γνωρίσει το 1934, γέννησε ένα κοριτσάκι το Νοέμβριο του 1942. Ταυτιζόμενος έντονα πλέον με τις δυνάμεις του Άξονα, και χωρίς ενοχές, ο Μπος επιβιβάστηκε σε ένα Γερμανικό υποβρύχιο τον Φεβρουάριο του 1943. Μέσω της Μαδαγασκάρης, μεταφέρθηκε σε ένα Ιαπωνικό υποβρύχιο από το οποίο αποβιβάστηκε στη κατεχόμενη από την Ιαπωνία Σουμάτρα τον Μάιο του 1943.
Με την Ιαπωνική υποστήριξη, ο Μπος αναγέννησε τον Ινδικό Εθνικό Στρατό (ΙΕΣ), που αποτελούνταν από Ινδούς στρατιώτες του Βρετανικού Ινδικού στρατού που είχαν συλληφθεί στη Μάχη της Σιγκαπούρης. Μετά την άφιξη του Μπος, στρατολογήθηκαν και άμαχοι Ινδοί από τη Μαλαισία και τη Σιγκαπούρη. Οι Ιάπωνες υποστήριζαν μια σειρά ελεγχόμενων και προσωρινών κυβερνήσεων στις περιοχές που είχαν καταλάβει, όπως αυτές στη Βιρμανία, τις Φιλιππίνες και το Μαντσουκούο. Σύντομα ιδρύθηκε η Προσωρινή Κυβέρνηση της Ελεύθερης Ινδίας, υπό την προεδρία του Μπος, με έδρα τα νησιά Ανταμάν και Νικομπάρ που κατέλαβαν οι Ιάπωνες. Ο Μπος είχε μεγάλο κίνητρο και χάρισμα - δημιούργησε δημοφιλή Ινδικά συνθήματα, όπως το " Τζαϊ Χιντ ", - και ο ΙΕΣ υπό τον Μπόσε ήταν ένα μοντέλο ποικιλομορφίας ανά περιοχή, εθνικότητα, θρησκεία και ακόμη και στο φύλο. Ωστόσο, ο Μπος θεωρήθηκε από τους Ιάπωνες στρατιωτικά ατάλαντος,  και η στρατιωτική του προσπάθεια ήταν βραχύβια. Στα τέλη του 1944 και στις αρχές του 1945, ο Βρετανικός Ινδικός Στρατός σταμάτησε την Ιαπωνική επίθεση στην Ινδία και στη συνέχεια πραγματοποίησε μια, καταστροφική για τους Ιάπωνες αντεπίθεση. Σχεδόν οι μισές Ιαπωνικές δυνάμεις και η μισή δύναμη του ΙΕΣ σκοτώθηκαν. Ο ΙΕΣ αποσύρθηκε στη χερσόνησο της Μαλαισίας και παραδόθηκε με την ανακατάληψη της Σιγκαπούρης. Ο Μπος είχε επιλέξει νωρίτερα να μην παραδοθεί με τις δυνάμεις του ή με τους Ιάπωνες, αλλά να δραπετεύσει στη Μαντζουρία με σκοπό να μετακομίσει στη Σοβιετική Ένωση που πίστευε ότι στρεφόταν εναντίον των Βρετανών. Πέθανε από εγκαύματα τρίτου βαθμού από την πτώση του αεροπλάνου του στην Ταϊβάν. Ωστόσο, ορισμένοι Ινδοί δεν πίστευαν ότι υπήρξε ατύχημα, με αρκετούς από αυτούς, ειδικά στη Βεγγάλη, να πιστεύουν ότι ο Μπος θα επέστρεφε για να επιτύχει την ανεξαρτησία της Ινδίας.
Το Ινδικό Εθνικό Κογκρέσο, το κύριο όργανο του Ινδικού εθνικισμού, επαίνεσε τον πατριωτισμό του Μπος, αλλά δεν υιοθέτησε ούτε επαίνεσε την τακτική και την ιδεολογία του,  ειδικά τη συνεργασία του με τον Άξονα. Η Βρετανική Διοίκηση, αν και ποτέ δεν απειλήθηκε σοβαρά από τον ΙΕΣ,    κατηγόρησε 300 αξιωματικούς του ΙΕΣ για προδοσία στις δίκες του ΙΕΣ, αλλά τελικά απέσυρε τις κατηγορίες, μπροστά στο πρόσωπο τόσο του λαϊκού συναισθήματος όσο και του δικού της σκοπού.
Εξωτερικοί σύνδεσμοι
Κατηγορία:Πολιτικοί του Β΄ Παγκοσμίου Πολέμου Κατηγορία:Ινδοί επαναστάτες Κατηγορία:Ινδοί αυτοβιογράφοι Κατηγορία:Απόφοιτοι του Πανεπιστημίου του Κέιμπριτζ Κατηγορία:CS1 maint: Unfit url
The Gray Race
Το "The Gray Race" είναι το ένατο στούντιο άλμπουμ της αμερικάνικης πανκ ροκ μπάντας Bad Religion.Κυκλοφόρησε στις 27 Φεβρουαρίου του 1996. Ακολουθεί το πολύ πετυχημένο άλμπουμ του 1994, "Stranger Than Fiction".
Αυτή είναι η πρώτη κυκλοφορία της μπάντας, μετά από το EP του 1984, "Back to the Known" στο οποίο δεν παίζει ο Brett Gurewitz και είναι η πρώτη κυκλοφορία με τον Brian Baker, ο οποίος τον αντικατέστησε κατά την διάρκεια της περιοδείας για το "Stranger Than Fiction". Είναι επίσης το πρώτο άλμπουμ, μετά το "How Could Hell Be Any Worse?", το οποίο η μπάντα ηχογράφησε σαν ομάδα. Ο λόγος ήταν κυρίως οικονομικός αλλά ο τραγουδιστής Greg Graffin δήλωσε ότι ήθελε να δημιουργήσει μια αίσθηση ενότητας μετά την αποχώρηση του Gurewitz. Τέλος, είναι το πρώτο άλμπουμ στο οποίο ο Graffin ζήτησε την γνώμη των υπόλοιπων μελών πριν την ηχογράφηση. Ο Graffin δήλωσε ότι αυτή η συνεργασία οδήγησε στην βελτίωση του ήχου και της ποιότητας του άλμπουμ.
Αν και δεν ήταν όσο πετυχημένο όσο και το "Stranger Than Fiction", το "The Gray Race" κατάφερε να κάνει επιτυχία όταν το MTV έπαιξε μια διαφήμιση του άλμπουμ κατά την διάρκεια της κυκλοφορίας του. Το άλμπουμ επανακυκλοφόρησε από την Epitaph Records στις 15 Σεπτεμβρίου του 2008.
Λόγω της αναχώρησης του Gurewitz, ο Graffin ανέλαβε να γράψει όλα τα τραγούδια με τον Brian Baker να βοηθάει στην συγγραφή 4 τραγουδιών.
Παραπομπές
Κατηγορία:Άλμπουμ του 1996 Κατηγορία:Δισκογραφία των Bad Religion
Λουίτζι Κερουμπίνι
Τα πρώτα του χρόνια
Ο Κερουμπίνι, το πλήρες όνομα του οποίου ήταν Maria Luigi Carlo Zenobio Salvatore Cherubini, γεννήθηκε στη Φλωρεντία. Όσον αφορά στην ημερομηνία γέννησής του υπάρχει διχογνωμία: αν και τα αρχεία του ληξιαρχείου αναγράφουν ξεκάθαρα 14 Σεπτεμβρίου, ο ίδιος ο συνθέτης θεωρούσε την 8η Σεπτεμβρίου ως σωστή. Ίσως η απόδειξη να επαφίεται στο πρώτο του όνομα, καθώς το όνομα Μαρία δινόταν παραδοσιακά σε παιδιά γεννημένα στις 8 Σεπτεμβρίου, οπότε και εορτάζεται η Γέννηση της Θεοτόκου. Έλαβε τα πρώτα του μαθήματα μουσικής στην ηλικία των έξι ετών, από τον ίδιο τον πατέρα του -Μπαρτολομέο-, ο οποίος ήταν επαγγελματίας τσεμπαλίστας και διευθυντής ορχήστρας (maestro al cembalo). Ο Κερουμπίνι υπήρξε παιδί-θαύμα και διδάχθηκε από νωρίς αντίστιξη και σύνθεση· μέχρι τα δεκατρία του είχε ήδη ολοκληρώσει τις βασικές του σπουδές και είχε γράψει αρκετά θρησκευτικά έργα.
Η ενηλικίωση και οι πρώτες του όπερες
Στα 1780, ο Κερουμπίνι, με υποτροφία του Μέγα Δούκα της Τοσκάνης, συνεχίζει τις σπουδές του στην Μπολόνια και το Μιλάνο. Οι πρώτες του «σοβαρές όπερες» γράφονται σε λιμπρέτα στο καθιερωμένο τότε δραματικό ύφος, όπως αυτά του Απόστολο Ζένο και του Πιέτρο Μεταστάσιο. Η δε μουσική του συμβαδίζει με αυτή των σύγχρονών του και εμπεριέχει σαφείς επιρροές από συνθέτες όπως τον Νικολό Τζομέλλι, τον Τομάζο Τραέττα και τον Αντόνιο Σακίνι – όλοι τους πρωτοπόροι στην εποχή τους.